CELEX: 31990R1168
Language: el
Date: 1990-05-08 00:00:00
Title: Κανονισμός (ΕΟΚ) αριθ. 1168/90 της Επιτροπής της 8ης Μαΐου 1990 για παρέκκλιση από τον κανονισμό (ΕΟΚ) αριθ. 1738/89 περί λεπτομερειών εφαρμογής του καθεστώτος ενισχύσεως στην παραγωγή σκληρού σίτου

Avis juridique important

|

31990R1168

Κανονισμός (ΕΟΚ) αριθ. 1168/90 της Επιτροπής της 8ης Μαΐου 1990 για παρέκκλιση από τον κανονισμό (ΕΟΚ) αριθ. 1738/89 περί λεπτομερειών εφαρμογής του καθεστώτος ενισχύσεως στην παραγωγή σκληρού σίτου  

Επίσημη Εφημερίδα αριθ. L 118 της 09/05/1990 σ. 0017 - 0017 Φινλανδική ειδική έκδοση: Κεφάλαιο 3 τόμος 32 σ. 0155  Σουηδική ειδική έκδοση: Κεφάλαιο 3 τόμος 32 σ. 0155 

***** ΚΑΝΟΝΙΣΜΟΣ (ΕΟΚ) αριθ. 1168/90 ΤΗΣ ΕΠΙΤΡΟΠΗΣ  της 8ης Μαΐου 1990  για παρέκκλιση από τον κανονισμό (ΕΟΚ) αριθ. 1738/8 περί λεπτομερειών εφαρμογής του καθεστώτος ενισχύσεως στην παραγωγή σκληρού σίτου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 201/90 (2), και ιδίως το άρθρο 10 παράγραφος 5,  Εκτιμώντας:  ότι ο κανονισμός (ΕΟΚ) αριθ. 3103/76 του Συμβουλίου της 16ης Δεκεμβρίου 1976 για την ενίσχυση στο σκληρό σίτο (3), όπως τροποποιήθηκε τελευταία από τον κανονισμό (ΕΟΚ) αριθ. 1216/89 (4), καθόρισε τους γενικούς κανόνες τους σχετικούς με τη χορήγηση της ενισχύσεως για το σκληρό σίτο·  ότι η ημερομηνία λήξεως υποβολής των αιτήσεων ενισχύσεως στην παραγωγή σκληρού σίτου που καθορίστηκε στις 30 Απριλίου 1990 από τον κανονισμό (ΕΟΚ) αριθ. 1738/89 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 920/90 (6), δημιουργεί προβλήματα διοικητικής φύσεως σε ορισμένα κράτη μέλη και προκειμένου να αντιμετωπιστεί η κατάσταση αυτή θα πρέπει να παραταθεί η περίοδος υποβολής των αιτήσεων ενισχύσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 4 παράγραφος 1 του κανονισμού (ΕΟΚ) αριθ. 1738/89, η ημερομηνία λήξεως για την υποβολή των αιτήσεων ενισχύσεως στην παραγωγή του σκληρού σίτου για την περίοδο εμπορίας 1990/91 καθορίζεται στις 15 Μαΐου 1990.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 22 της 27. 1. 1990, σ. 7.  (3) ΕΕ αριθ. L 351 της 21. 12. 1976, σ. 1.  (4) ΕΕ αριθ. L 128 της 11. 5. 1989, σ. 5.  (5) ΕΕ αριθ. L 171 της 20. 6. 1989, σ. 31.  (6) ΕΕ αριθ. L 94 της 11. 4. 1990, σ. 15.